Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 426

(1) A jogosulatlan elõnyhöz jutó vállalkozásokkal kapcsolatos probléma megoldása. Elõfordulhat, hogy az egyik forgalmazó a másik forgalmazó által tett promóciós erõfeszítések elõnyeit élvezi saját befektetés nélkül. Ez igen gyakori probléma mind a nagykereskedelemben, mind pedig a kiskereskedelemben. A kizárólagos forgalmazás vagy más hasonló korlátozások segíthetnek az ilyen jogosulatlan elõnyhöz jutás elkerülésében. A jogosulatlan elõnyhöz jutás a szállítók szintjén is megjelenhet, például ha az egyik szállító olyan általános jellegû, kiskereskedelmi szintû promóciós célú beruházásokat tesz a vevõ telephelyén, amely versenytársainak vásárlói számára is vonzó. A versenytilalmi-típusú korlátozások segíthetnek a jogosulatlan elõnyhöz jutás elkerülésében. Problémáról igazán csak akkor beszélhetünk, ha a jogosulatlan elõnyhöz jutás kérdése valóban komoly. A vevõk közötti jogosulatlan elõnyhöz jutás csak az értékesítés elõtti szolgáltatások terén jelentkezhet, az értékesítés utáni szolgáltatásoknál nem. A terméknek általában viszonylag újnak vagy technikailag összetettnek kell lennie, mivel egyéb esetben a vásárló a múltbeli tapasztalatai alapján nagyon jól tudja, hogy mit akar venni. A terméknek ezen felül viszonylag nagy értékûnek kell lennie ahhoz, hogy a vásárló hajlandó legyen az egyik boltban információt kérni és egy másik üzletben vásárolni. Végül pedig nem lehet a szállító számára 2002/34/II. szám praktikus az, hogy minden vevõje számára szerzõdéses kötelezettségként írja elõ az értékesítés elõtti szolgáltatásokra vonatkozó alkalmazandó szolgáltatási feltételeket. A szállítók közötti jogosulatlan elõnyhöz jutás szintén bizonyos helyzetekre korlátozott, nevezetesen azokra, amikor a promóció a vevõ telephelyén valósul meg általános, nem pedig márkaspecifikus formában.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes